Izziņa par atzinumos sniegtajiem iebildumiem par

|  |
| --- |
| **grozījumiem Ministru kabineta 2009. gada 17. februāra noteikumos Nr. 164 "Noteikumi par aizdevumiem saimnieciskās darbības uzsācējiem un komersantiem konkurētspējas uzlabošanai"**  **(turpmāk – MK noteikumi Nr.164)** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 15.04.2020., 20.04.2020.atkārtota saskaņošana |
|  |  |
| Saskaņošanas dalībnieki | Finanšu ministrija  Tieslietu ministrija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav attiecināms |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija | |
| 1 | 2 | 3 | | 4 | 5 | |
|  | **Noteikumu projekts** | **Finanšu ministrijas 15.04.2020. atzinums Nr.****12/A-7/1938**  Vēršam uzmanību, ka gadījumos, ja tiek pagarināts sabiedrības “Altum” iepriekš noteiktais aizdevuma atmaksas termiņš, tas ir kvalificējams kā jauns valsts atbalsts un tā sniegšanai ir nepieciešams veikt izvērtējumu atbilstoši visiem piemērojamā valsts atbalsta regulējuma nosacījumiem, kā arī ir jāveic bruto subsīdijas ekvivalenta pārrēķins. Līdz ar to, lai darījumā precīzi atspoguļotu papildus piešķirto valsts atbalsta elementu, Noteikumu projektu nepieciešams papildināt ar nosacījumu, ka, pagarinot iepriekš izsniegtā aizdevuma termiņu, atbalsta piešķīrējiestādei jāveic atkārtots izvērtējums atbilstoši visiem valsts atbalsta regulējuma nosacījumiem un jāveic pārrēķins subsīdijas ekvivalentam, ņemot vērā pagarināto aizdevuma atmaksas termiņu, t.sk., paredzot nosacījumu, de minimis atbalsta uzskaites sistēmā reģistrēt jaunu valsts atbalsta piešķīrumu, ievērojot to, ka netiek pārsniegts de minimis atbalsta maksimāli pieļaujamais robežlielums viena vienota uzņēmuma līmenī. | | **Ņemts vērā** | **Noteikumu projekts papildināts ar 1. punktu šādā redakcijā**:  “1. Papildināt 35. punktu ar otro teikumu šādā redakcijā:  "Ja komersantam saskaņā ar šo noteikumu 43. punktu tiek pagarināts aizdevuma termiņš, **tad no jauna tiek izvērtēta un pārbaudīta atbilstība *de minimis* atbalsta nosacījumiem un tiek veikts subsīdijas ekvivalenta aprēķins."”.** | |
|  | **Noteikumu projekts** | **Finanšu ministrijas 15.04.2020. atzinums Nr.12/A-7/1938**  Ņemot vērā, ka MK noteikumu Nr.164 ietvaros atbalsts tiek sniegts saskaņā ar Eiropas Komisijas regulu Nr.1407/2013 (2013.gada 18.decembris) par Līguma par Eiropas Savienības darbību 107. un 108.panta piemērošanu de minimis atbalstam (turpmāk – Komisijas regula Nr.1407/2013), lai nodrošinātu korektas Komisijas regulas Nr.1407/2013 nosacījumu ievērošanu, lūdzam papildināt noteikumu projektu ar nosacījumiem:  1.  -     lūdzam papildināt noteikumu projektu ar nosacījumiem  par izmaksu nodalīšanu atbilstoši Komisijas regulas Nr.1407/2013 1.panta 2.puntā noteiktajam;  -     Vēršam uzmanību, ka Regulas Nr.1407/2013 3.panta 4.punkts nosaka, ka *de minimis* atbalstu uzskata par piešķirtu brīdī, kad uzņēmumam saskaņā ar piemērojamo valsts tiesisko regulējumu ir piešķirtas likumīgās tiesības saņemt atbalstu, neatkarīgi no datuma, kurā *de minimis* atbalsts uzņēmumam izmaksāts. Atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā tiktu uzskatīts, ka atbalsts saskaņā ar Regulu Nr.1407/2013, ticis piešķirts tā saņēmējam. Lūdzam attiecīgi papildināt noteikumu projektu ar informāciju par atbalsta piešķiršanas brīdi (piemēram, lēmums par atbalsta piešķiršanu pieņemšanas diena vai līguma noslēgšanas diena);  -     Lūdzam papildināt noteikumu projektu ar nosacījumiem  par nelikumīga atbalsta atgūšanu. No Eiropas Savienības Tiesu judikatūras izriet, ka, ja komercdarbības atbalsta saņēmējs ir pārkāpis Regulas Nr.1407/2013, prasības, atbalsta sniedzējs pats pēc savas iniciatīvas veic visa nelikumīgā komercdarbības atbalsta atgūšanu un tam ir jāpieprasa no šī atbalsta saņēmēja procenti par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū. Ņemot vērā iepriekš minēto, lūdzam papildināt noteikumu projektu ar jaunu punktu, kas paredz komercdarbības atbalsta atgūšanu kopā ar procentiem, norādot, ka, ja komercdarbības atbalsta saņēmējs ir pārkāpis Regulas Nr.1407/2013 prasības, komercdarbības atbalsta saņēmējam ir pienākums atmaksāt atbalsta sniedzējam visu projekta ietvaros saņemto komercdarbības atbalstu, kas piešķirts saskaņā ar Komisijas regulu Nr.1407/2013, kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi.  -    Lūdzam papildināt noteikumu projektu ar nosacījumiem par datumu, līdz kuram ir piešķirams *de minimis* atbalsts atbilstoši Komisijas regulas 1407/2013 7.panta 4.punktam un 8.pantam. Komisijas Regulu Nr.1407/2013  piemēro līdz 2020.gada 31.decembrim, taču pēc šīs regulas spēkā esības perioda beigām jebkurai *de minimis* atbalsta programmai, kas atbilst Komisijas regulas Nr.1470/2013  nosacījumiem, tā ir piemērojama vēl sešus turpmākos mēnešus, t.i. līdz 2021.gada 30.jūnijam. Ņemot vērā, ka tiek plānota regulas darbības termiņa pagarināšana, lai pēc pagarinājuma spēkā stāšanās nebūtu nepieciešams veikt grozījumus noteikumos, ierosinām tajā iekļaut punktu, piemēram, šādā redakcijā:  “Lēmumu par *de minimis* atbalsta piešķiršanu pieņem atbilstoši Komisijas regulas Nr.1407/2013 7. panta 4. punktam un 8. pantam.”. | | **Ņemts vērā** | Noteikumu projekts papildināts ar 2., un 3.punktu. | |
|  | **Noteikumu projekts** | **Finanšu ministrijas 15.04.2020. atzinums Nr.12/A-7/1938**  Ievērojot to , ka MK noteikumu Nr.164 III.sadaļā atbalsts tiek sniegts investīciju aizdevumiem saskaņā ar Komisijas 2014. gada 17. jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014) 14.pantu un Noteikumu projektā ietverto ierosinājumu atļaut pagarināt maksimālo aizdevuma termiņu arī tādiem aizdevumiem, kas sniegti saskaņā ar Komisijas regulas Nr. 651/2014 14.pantu, vēršam uzmanību, ka aizdevuma termiņa pagarināšanas gadījumā šis būs jāvērtē kā jauns komercdarbības atbalsts un attiecībā uz to neizpildīsies stimulējošās ietekmes nosacījums, līdz ar to šādu pagarinājumu nav iespējams sniegt. Attiecīgi lūdzam Noteikumu projektā dzēst atsauci uz MK noteikumu Nr. 164 31.punktu. | | **Ņemts vērā** | **Noteikumu projekta 4. punkts izteikts šādā redakcijā:**  “4. Izteikt noteikumu 43. punktu šādā redakcijā:  "43. Šo noteikumu 19., 34.7 un 34.21 punktā noteikto maksimālo aizdevuma termiņu var pagarināt līdz 12 mēnešiem."” | |
|  | **Noteikumu projekts** | **Finanšu ministrijas 15.04.2020. atzinums Nr.12/A-7/1938**  Ievērojot to, ka MK noteikumu Nr.164 III.sadaļā atbalsts tiek sniegts saskaņā ar Komisijas regulu Nr. 651/2014 un, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)), lūdzam papildināt MK noteikumu projektu ar punktu, kas paredz nelikumīga komercdarbības atbalsta atgūšanu kopā ar procentiem, ja komercdarbības atbalsta saņēmējs ir pārkāpis Komisijas regulas Nr. 651/2014 prasības, piemēram, šādā redakcijā: “Ja tiek konstatēts, ka komercdarbības atbalsts investīciju aizdevumiem ir piešķirts, pārkāpjot  Regulas Nr. 651/2014 prasības, komercdarbības atbalsta saņēmējam ir pienākums atmaksāt atbalsta sniedzējam visu šo noteikumu ietvaros saņemto nelikumīgo komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10.pantu, tiem pieskaitot 100 bāzes punktus, no dienas, kad komercdarbības atbalsts tika nodots galalietotāja rīcībā līdz tā atgūšanas dienai, ievērojot Komisijas 2004.gada 21.aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi. | | **Ņemts vērā** | **Noteikumu projekts 2.punktā ietvers 37.2 punkts šādā redakcijā:**  “37.2 Ja tiek konstatēts, ka komercdarbības atbalsts investīciju aizdevumiem ir piešķirts, pārkāpjot Regulas Nr. 651/2014 prasības, komercdarbības atbalsta saņēmējam ir pienākums atmaksāt sabiedrībai Altum visu šo noteikumu ietvaros saņemto nelikumīgo komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10. pantu, tiem pieskaitot 100 bāzes punktus, no dienas, kad komercdarbības atbalsts tika nodots galalietotāja rīcībā līdz tā atgūšanas dienai, ievērojot Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 11. pantā noteikto procentu likmes piemērošanas metodi."”. | |
|  |  | **Finanšu ministrijas 15.04.2020. atzinums Nr.12/A-7/1938**  Lai nodrošinātu MK noteikumu Nr.164 atbilstību Komisijas regula Nr. 651/2014 nosacījumiem, lūdzam papildināt noteikumu projektu ar prasību, kas izriet no Komisijas regulas Nr. 651/2014 9. panta 1. un 4. punkta par pārredzamības prasības izpildi, nosakot iestādi, kura minēto prasību nodrošinās. | | **Ņemts vērā** | **Noteikumu projekta 3.punktā ietverts 38.7 punkts šādā redakcijā:** "38.7 Sabiedrība Altum informāciju par šo noteikumu ietvaros izsniegto atbalstu publicē atbilstoši Komisijas regulas Nr. 651/2014 9. panta 1. un 4. punktā **noteiktajām publicitātes pasākumu prasībām atbilstoši normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības."** | |
| **Priekšlikumi** | | | | | | |
|  | **Noteikumu projekts** | **Finanšu ministrijas 15.04.2020. atzinums Nr.12/A-7/1938**  Ņemot vērā, ka noteikumu projekts izstrādāts saistībā ar Covid-19 negatīvo ietekmi uz uzņēmumu saimniecisko darbību un maksātspēju, lūdzam precizēt noteikumu projektu, nosakot 43.punkta darbības termiņu | | **Ņemts vērā** | **Noteikumu projekts papildināts ar 5.punktu šādā redakcijā:**  “5. Papildināt noteikumus ar 44. punktu šādā redakcijā:  "44. Šo noteikumu 43. punkts ir piemērojams līdz 2020. gada 31. decembrim." | |
|  | **Noteikumu projekts** | **Tieslietu ministrijas 17.04.2020. atzinums Nr.1-9.1/389**  Lūdzam visos četros minētajos projektos norādīt nosacījumu, kad iespējams pagarināt aizdevuma termiņu. Proti, lūdzam norādīt, ka termiņa pagarinājums saistīts ar 2020. gada Covid-19 pandēmiju, jo pēc situācijas stabilizēšanās minētās normas varētu izmantot nelabticīgi. | | **Ņemts vērā** | Anotācijā ir norādīts, ka aizdevuma termiņa pagarinājums ir saistīts ar COVID19 ietekmi, tāpat Noteikumu projekts papildināts ar 5.punktu šādā redakcijā:  “5. Papildināt noteikumus ar 44. punktu šādā redakcijā:  "44. Šo noteikumu 43. punkts ir piemērojams līdz 2020. gada 31. decembrim." | |
| Atbildīgā amatpersona | | |  | | |
|  | | | (paraksts)\* | | |

Kristaps Soms

|  |
| --- |
| (par projektu atbildīgās amatpersonas vārds un uzvārds) |
| Ekonomikas ministrijas Uzņēmējdarbības konkurētspējas departamenta direktors |
| (amats) |
| Tālr. 67013299 |
| (tālruņa un faksa numurs) |
| Kristaps.Soms@em.gov.lv |
| (e-pasta adrese) |

Kristīne Priedīte 67013241

[Kristine.Priedite@em.gov.lv](mailto:Kristine.Priedite@em.gov.lv)